open-index/open-wikipedia-markdown huggingface dataset:
Mirja Heikkilä

**Mirja Heikkilä** -nimisiä henkilöitä ovat:

* Mirja Heikkilä, o.s. Kullas (s. 1942), suomalainen aitajuoksija 
* Mirja Heikkilä (1921–2000), suomalainen kirjailija.
The Room

**The Room** on vuonna 2003 julkaistu yhdysvaltalainen indie-elokuva. Sen on ohjannut, tuottanut ja käsikirjoittanut Tommy Wiseau, joka myös näyttelee elokuvassa pääosaa. *The Room* on tullut tunnetuksi sen saamasta surkeasta vastaanotosta ja sitä on usein pidetty yhtenä kaikkien aikojen huonoimmista elokuvista. Kuitenkin juuri sen huonoudesta johtuen elokuva on saavuttanut kulttimaineen ja siitä on tullut internet-ilmiö.

Elokuva kertoo menestyvästä pankkivirkailijasta Johnnysta (Tommy Wiseau) ja hänen tulevasta vaimostaan, Lisasta (Juliette Danielle). Lisa ei halua olla Johnnyn kanssa ja rakastuukin Johnnyn ystävään, Markiin (Greg Sestero). Suuri osa elokuvasta on täytetty ratkaisemattomilla sivujuonilla, joista monissa esiintyy elokuvan juonen kannalta merkityksettömiä sivuhenkilöitä. *The Roomissa* on tahattoman koomisia kohtauksia sekä lukuisia virheitä kerronnassa ja tuotannossa. Wiseau itse markkinoi elokuvaa mustana komediana, mutta yleisö sekä moni muu elokuvan näyttelijöistä pitää sitä lähinnä epäonnistuneena draamana. 

Elokuvan budjetin on kerrottu olleen noin kuusi miljoonaa dollaria, mutta ilmestyessään se menestyi taloudellisesti surkeasti; sen lipputulojen on arvioitu jääneen alle 2&nbsp;000 dollariin. *The Roomissa* näytellyt Greg Sestero kirjoitti elokuvan tekemisestä kirjan *The Disaster Artist*, joka julkaistiin vuonna 2013. Kirjaan perustuva samanniminen elokuva sai ensi-iltansa vuonna 2017 ja siinä näyttelevät muun muassa James Franco, Dave Franco ja Seth Rogen.

## Juoni
Elokuva kertoo menestyvästä San Franciscossa asuvasta pankkivirkailijasta Johnnysta (Tommy Wiseau) ja hänen tulevasta vaimostaan, Lisasta (Juliette Danielle). Lisa ei halua olla Johnnyn kanssa ja rakastuukin Johnnyn ystävään, Markiin (Greg Sestero).

Suuri osa elokuvasta on täytetty ratkaisemattomilla sivujuonilla, joista monissa esiintyy elokuvan juonen kannalta merkityksettömiä sivuhenkilöitä. Sivuhenkilöitä ovat muun muassa Lisan äiti Claudette, Lisan ystävä Michelle ja tämän poikaystävä Mike, psykologi Peter ja huumediileri Chris-R.

## Rooleissa

## Vastaanotto

*The Room* on tullut tunnetuksi sen saamasta negatiivisesta vastaanotosta. Sitä on kutsuttu muun muassa ”huonojen elokuvien *[[Citizen Kane]]ksi*” ja sitä pidetään yhtenä kehnoimmista koskaan tehdyistä elokuvista. Elokuvaa on kritisoitu muun muassa sen näyttelijäsuorituksista, käsikirjoituksesta, ohjauksesta ja sekavasta tarinankerronasta.

Kuitenkin juuri sen huonoudesta johtuen elokuva on saavuttanut kulttimaineen ja siitä on tullut internet-ilmiö.

### Kulttimaine
Alun perin elokuvaa näytettiin vain muutamassa kalifornialaisessa elokuvateatterissa, mutta vähitellen se sai huonoutensa takia *[[Rocky Horror Picture Show]]* -elokuvan kaltaisen kulttimaineen. Yhdysvalloissa *The Roomin* faneilla on tapana pukeutua teatteriesityksissä elokuvan roolihahmoiksi ja heitellä ympäri salia amerikkalaista jalkapalloa ja muovilusikoita, samalla elokuvassa esiintyviä vuorosanoja toistellen.

## Lähteet

## Aiheesta muualla
* Juho Typpö: Näin maailman huonoimmasta elokuvasta tuli kansainvälinen ilmiö, jonka suosio vain kasvaa. Nyt.fi 18.4.2015.
David Desharnais

**David Desharnais** (s. 14. syyskuuta 1986 Laurier-Station, Quebec) on kanadalainen jääkiekkoilija. Hän edustaa tällä hetkellä Sveitsin NLA-joukkue Fribourg-Gottéronissa.

Pienikokoinen mutta taitava Desharnais teki läpimurtonsa maailman jääkiekkoeliittiin kaudella 2011–2012, tehtyään yhteensä 60 tehopistettä.

## Lähteet

## Aiheesta muualla
*
*
Yleisurheilu kesäolympialaisissa 1924 – miesten 10 000 m

Pariisin olympiakisojen miesten 10 000 metrin juoksuun osallistui 33 urheilijaa 15 maasta. Kilpailu suoritettiin suoraan loppukilpailuna 6. heinäkuuta. Kilpailun voitti Suomen Ville Ritola olympiaennätysajalla. Maaliin saakka juoksi 16 urheilijaa.

## Loppukilpailu

## Lähteet
* IGRZYSKA OLIMPIJSKIE puolankielinen tulossivusto
Curtis Painter

**Curtis Jeffrey Painter** (s. 24. kesäkuuta 1985 Watseka, Illinois) on yhdysvaltalainen amerikkalaisen jalkapallon entinen ammattilaispelaaja, pelipaikaltaan pelinrakentaja. Hän pelasi NFL-liigassa Peyton Manningin varamiehenä Indianapolis Coltsissa 2009–2011 ja Eli Manningin varamiehenä New York Giantsissa 2013–2014. Ammattilaisurallaan Painter pelasi 14 ottelua.

## NFL-ura

Indianapolis Colts varasi Purduen yliopiston joukkueessa yliopistojalkapalloa pelanneen Painterin vuoden 2009 NFL:n varaustilaisuudessa, tilaisuuden kuudennella kierroksella. Hän pelasi Coltsissa kolmen kauden ajan, joista kaksi ensimmäistä tähtipelinrakentaja Peyton Manningin varamiehenä. Manningin oltua loukkaantuneena koko kauden 2011, Painter sai tilaisuutensa aloittajana, mutta menetti paikkansa heikkojen esitysten myötä Dan Orlovskylle.

Painter teki huhtikuussa 2012 sopimuksen Baltimore Ravensin kanssa, jossa hän oli lähtökohtaisesti varamies aloittaja Joe Flaccon takana. Painter kuitenkin vapautettiin sopimuksestaan ennen runkosarjan alkua, Ravensin valitessa Painterin sijaan varamieheksi Tyrod Taylorin.

Tammikuussa 2013 Painter solmi sopimuksen New York Giantsin kanssa. Hän pelasi Eli Manningin varamiehenä kauden. Ennen kauden 2014 alkua sopimuksensa purettiin.

## Lähteet
Bostonin verilöyly

**Bostonin verilöyly** (yhdysvaltalaisten käyttämä nimitys, ) tai **King Streetin välikohtaus** (brittien käyttämä nimitys, ) oli Bostonissa 5. maaliskuuta 1770 sattunut välikohtaus Britannian armeijan ja bostonilaisen väestön välillä. Välikohtaus sai alkunsa bostonilaisten uhkailtua brittisotilaita sanallisesti ja heiteltyä näitä kohti lumipalloja ja muita esineitä. Lopulta brittisotilaat ampuivat ilman esimiestensä käskyä kohti väkijoukkoa tappaen viisi ja haavoittaen kuutta ihmistä.

Väkijoukkoa kohti ampuneet sotilaat joutuivat myöhemmin oikeuden eteen, jossa heitä puolusti Yhdysvaltain tuleva presidentti John Adams yhdessä kahden avustajan kanssa. Ensimmäisessä oikeudenkäynnissä brittisotilaita komentanut Thomas Preston vapautettiin kokonaan syytteistä, toisessa taas kahdeksasta syytetystä sotilaasta vain kaksi tuomittiin taposta vähäisiin rangaistuksiin.

Bostonin verilöylyä on myöhemmin pidetty yhtenä ratkaisevista tapahtumista, jotka käänsivät yhdysvaltalaiset emämaa Isoa-Britanniaa vastaan.

## Lähteet
Reino Lammi

**Reino Kustaa Lammi** (27. toukokuuta 1935 Kauhava – 25. kesäkuuta 2025 Seinäjoki) oli suomalainen yleisurheilija. Hän sai Kalevan kisoissa kiekonheitossa pronssia vuonna 1964 tuloksella 52,40 ja 1965 ennätystuloksellaan 54,42. Kalevan kisoissa Lammi kilpaili 1957–1968 yhdeksän kertaa, yhtä lukuun ottamatta joka kerta loppukilpailussa. Yksi maaotteluedustus Lammille kirjattiin sekä 1964 että 1965.

Lammi edusti urallaan Vaasan Vasamaa, Kauhavan Wisaa ja Ilmajoen Kisailijoita. Kasvattajaseurassaan Kauhavan Wisassa Lammi sai monipuolisen yleisurheilutaustan. Kymmenottelussa hän keräsi 5779 pistettä Ähtärissä 1958, kakkoslajissaan kuulassa hän noteerasi ennätyksensä 15,62 Seinäjoella 1964. Parhaat vuotensa hän edusti Ilmajoen Kisailijoita, ennen sitä 1957–1961 Vaasan Vasamaa. Lammi oli I luokan yleisurheilutuomari ja toimi valmennustehtävissä seuran ja piirin puitteissa sekä IK:n yleisurheilujaoston puheenjohtajana.

Valtaosan työurastaan Reino Lammi palveli Ilmajoen nimismiespiiriä poliisina, viimeiset vuotensa rikoskomisariona Seinäjoen poliisilaitoksessa. Hän lauloi poliisikuorossa ja toimi Etelä-Pohjanmaan Poliisilaulajat ry:n puheenjohtajana vuosina 1999–2008. Lammi voitti poliisien EM-kisoissa kiekonheiton Oslossa vuonna 1966.

## Lähteet
*

### Viitteet
Wang Hao (pöytätennispelaaja)

**Wang Hao** (; s. 15. joulukuuta 1983) on kiinalainen pöytätennispelaaja. Hän oli korkeimmillaan IITF:n rankingissa sijalla yksi joulukuussa 2004. Olympialaisten kaksinpelissä Hao oli kolme kertaa peräkkäin hopealla ja voitti voittanut kaksi kertaa joukkuepelissä kultaa. Wang on eniten olympiamitaleja saavuttanut miespöytätennispelaaja.

Wang voitti urallaan kahden olympiakullan lisäksi yhteensä yhdeksän maailmanmestaruutta. Yksi mestaruus kaksinpelistä, kaksi nelinpelistä ja kuusi joukkuekilpailusta. Pöytätenniksen maailmancupin Wang voitti myös yhdeksän kertaa. Kolme mestaruutta tuli kaksinpelistä ja kuusi joukkuekilpailusta.

Wang ilmoitti vuoden 2014 lopulla lopettavan uransa.

## Lähteet
* ITTF Ranking: Wang Hao 

### Viitteet
Kalle Bask

**Kalle Bask** (s. 19. lokakuuta 1982 Helsinki) on suomalainen kilpapurjehtija. Hän sijoittui Lontoon 2012 kesäolympialaisissa Lauri Lehtisen kanssa seitsemänneksi.

Bask on kilpaillut Optimistijolla-, E-jolla-, 470- ja 49er-luokissa. 49erissa hän kilpaili ensin Janne Uusi-Autin kanssa ja vuodesta 2009 lähtien Lauri Lehtisen gastina. Lehtinen ja Bask sijoittuivat MM-kilpailuissa 11:nneksi vuonna 2010, 16:nneksi vuonna 2009 sekä 19:nneksi vuosina 2011 ja 2012. EM-kilpailuissa parin sijoitukset ovat viides vuonna 2009 sekä yhdestoista vuosina 2010 ja 2011. Vuonna 2011 he sijoittuivat esiolympialaisissa kahdeksanneksi.

Bask lopetti kilpauransa vuonna 2014. Hän edusti Nyländska Jaktklubbenia ja häntä valmensi Jan Thorström.

## Lähteet

* 
* 

### Viitteet
Pyhä Teresa

**Pyhä Teresa** voi tarkoittaa seuraavia pyhimyksiä:

* Ávilan Teresa (1515–1582), espanjalainen karmeliittanunna, Espanjan suojeluspyhimys
* Jeesus-lapsen Teresa, oik. *Marie Françoise Thérèse Martin*  (1873–1897), ranskalainen karmeliittanunna ja kirkonopettaja
* Äiti Teresa, *Pyhä Teresa Kalkuttalainen*, oik. *Agnes Gonxha Bojaxhiu* (1910–1997), makedonialaissyntyinen katolinen nunna, Nobelin rauhanpalkinnon saaja
Hannes Sonck

**Johannes Erik Eiel ”Hannes” Sonck** (25. elokuuta 1919 Antrea – 18. toukokuuta 1952 Helsinki) oli suomalainen yleisurheilija ja ammatiltaan arkkitehti.

Sonck sijoittui EM-kilpailuissa 1946 kolmiloikassa viidenneksi ja kesäolympialaisissa 1948 kymmenottelussa 17:nneksi. Hän edusti Suomea kaikkiaan viidessä maaottelussa. Hän voitti Suomen-mestaruuden kymmenottelussa vuosina 1939, 1940, 1942, 1943, 1944 ja 1948, pituushypyssä vuonna 1942 sekä kolmiloikassa vuonna 1943.

Sonck toimi Suomen joukkueen lipunkantajana 1948 Lontoon olympialaisten avajaisissa. Hän kuoli leukemiaan 32-vuotiaana toukokuussa 1952.

## Lähteet
Alien and Sedition Acts

**Alien and Sedition Acts** on nimitys neljälle Yhdysvaltain kongressin vuonna 1798 hyväksymää lakiehdotusta. Lait antoivat Yhdysvalloille muun muassa karkottaa sellaisen Yhdysvalloissa asuneen maahanmuuttajan, jonka kotimaa oli Yhdysvaltojen kanssa sodassa. Lisäksi Yhdysvaltain sanomalehtiä kiellettiin julkaisemasta kirjoituksia, jotka "valheellisesti, skandaalinomaisesti tai pahansuopeasti" kritisoivat Yhdysvaltain hallitusta.

Lait olivat federalistipuolueen, jolla oli tuolloin enemmistö kongressin kummassakin kamarissa, tukemia. Vaikka lakeja ei koskaan pantu täytäntöön, niitä kritisoitiin Yhdysvalloissa laajalti: muun muassa Yhdysvaltain tuleva presidentti Thomas Jefferson piti lakeja perustuslaissa taatun sananvapauden vastaisena.

Alien and Sedition Acts -lait olivat yksi merkittävimmistä syistä istuneen presidentti John Adamsin tappiolle Thomas Jeffersonille vuoden 1800 presidentinvaaleissa.

## Alien and Sedition Actsiin kuuluneet lait
# **Naturalization Act of 1798** (virallisesti **An act supplementary to, and to amend the act to establish a uniform rule of naturalization; and to repeal the act heretofore passed on that subject**; ch. 54, 1 Stat. 566) vaati maahanmuuttajia asumaan Yhdysvalloissa vähintään 14 vuoden ajan entisen viiden sijaan saadakseen Yhdysvaltain kansalaisuuden. Laki korvasi aiemman Naturalization Act of 1795 -lain.
# **Alien Act** (virallisesti **An Act Concerning Aliens**; ch. 58, 1 Stat. 570) antoi Yhdysvaltain presidentille oikeuden karkottaa Yhdysvaltain kansalaisen maasta, mikäli tämä oli "uhka Yhdysvaltain rauhalle ja turvallisuudelle."
# **Alien Enemies Act** (virallisesti **An Act Respecting Alien Enemies**; ch. 66, 1 Stat. 577) antoi Yhdysvaltain presidentille oikeuden karkottaa Yhdysvalloissa asuneen henkilön, mikäli hänen kotimaansa oli sodassa Yhdysvaltain kanssa
# **Sedition Act** (virallisesti **An Act in Addition to the Act Entitled "An Act for the Punishment of Certain Crimes against the United States"**; ch. 74, 1 Stat. 596)  kielsi sanomalehtiä julkaisemasta kirjoituksia, jotka "valheellisesti, skandaalinomaisesti tai pahansuopeasti" kritisoivat Yhdysvaltain hallitusta

## Lähteet
Yleisurheilu kesäolympialaisissa 1924 – miesten maraton

Pariisin vuoden 1924 olympiakisojen miesten maratonjuoksuun osallistui 58 urheilijaa 20 eri maasta. Kilpailu suoritettiin 13. heinäkuuta. Kilpailun voitti Suomen Albin Stenroos. Maaliin saakka juoksi 30 urheilijaa.

## Loppukilpailu

## Lähteet
* IGRZYSKA OLIMPIJSKIE puolankielinen tulossivusto
613 käskyä

**613 käskyä** () ovat Toorassa, Mooseksen viidessä kirjassa annetut määräykset eli *mitsvat* (), joita noudattaen juutalaisten tulee elää. Käskyjen määräksi on vakiintunut 613, sillä se on Tooraa tarkoittavan sanan  *Tora* lukuarvo lisättynä kahdella Tooraa edeltäneellä käskyllä. Käskyluettelo ei ole yksiselitteinen, mutta arvovaltaisimpana pidetään rabbi Maimonideen kokoamaa listaa *Mišne Tora*ssa (1170–1180 jaa.). Käskyistä positiivisia on 248 ja kieltoja on 365. Suuri osa käskyistä on vanhentuneita, kuten jo tuhotussa temppelissä suoritettavan rituaaliteurastuksen ohjeet, ja jotkin vain muinaista Israelia koskevia ohjeita. Nykyisin noudatettavissa olevia käskyistä arvioidaan olevan alle 300.

## Lähteet

## Aiheesta muualla
* 
*
Joonas Lindgren

**Joonas Lindgren** (s. 31. toukokuuta 1986 Helsinki) on suomalainen kilpapurjehtija, joka kilpailee 470-luokassa. Hän edusti Suomea yhdessä veljensä Niklas Lindgrenin kanssa sekä Lontoon 2012 että Rion 2016 kesäolympialaisissa.

Joonas Lindgren on kilpaillut 470-luokan arvokilpailuissa vuodesta 2006 lähtien. Aluksi hänen parinaan oli Juuso Lautiainen, vuonna 2008 Niko Helander sekä vuodesta 2009 Niklas Lindgren, joka voitti veljesten välisen kilpailun edustuspaikasta Pekingin 2008 olympialaisiin. Lindgrenit sijoittuivat Lontoon olympialaisissa 21:nneksi ja Rion olympialaisissa 15:nneksi. MM-kilpailuissa he sijoittuivat neljänneksi vuonna 2012, 19:nneksi vuonna 2010, 22:nneksi vuonna 2011 ja 39:nneksi vuonna 2009. EM-kilpailuissa heidän sijoituksensa ovat olleet kymmenes vuonna 2011, 25:s vuonna 2009 ja 32:s vuonna 2010. 

Joonas ja Niklas Lindgren edustavat Helsingfors Segelklubbia ja heitä valmentaa Petri Leskinen. Veljesten isä Jouko Lindgren saavutti purjehduksessa olympiapronssia Tallinnassa 1980.

## Lähteet
Mattias Lindfors

**Mattias Lindfors** (s. 12. huhtikuuta 1989 Helsinki) on suomalainen kilpapurjehtija. Hän kilpailee Laser-luokassa.

Lindfors sijoittui Laser-luokan MM-kilpailuissa 64:nneksi vuonna 2012, 79:nneksi vuonna 2011 ja sijalle 108 vuonna 2010. EM-kilpailuissa hän oli 42:s vuonna 2011 ja 98:s vuonna 2010. Hän sai edustuspaikan Lontoon olympialaisiin voitettuaan huhtikuussa 2012 Palma de Mallorcan maailmancupissa maapaikan Suomelle hankkineen Fredrik Westmanin sekä neljä vuotta aiemmin olympialaisissa purjehtineen Pierre Colluran.

Mattias Lindfors edustaa Brändö Seglarea ja häntä valmentaa Jan Gahmberg. Fysiikkavalmennuksesta ja ohjelman suunnittelusta vastaa Minna Aalto.

## Lähteet

## Aiheesta muualla
* Lindfors ISAF:n sivuilla
Lauri Lehtinen (kilpapurjehtija)

**Lauri Lehtinen** (s. 25. maaliskuuta 1987 Helsinki) on  suomalainen kilpapurjehtija, joka kilpailee nykyisin 49er-luokassa. Hän sijoittui Lontoon 2012 kesäolympialaisissa Kalle Baskin kanssa seitsemänneksi.

Lehtinen saavutti Miikka Pennasen kanssa 29er-luokassa MM-hopeaa vuonna 2004 ja EM-hopeaa vuonna 2003. Hän siirtyi 49er-luokkaan vuonna 2006. Hänen gastinaan oli aluksi Heikki Soininen, vuodesta 2009 Kalle Bask ja vuodesta 2014 Miikka Pennanen. Lehtinen ja Bask ovat sijoittuneet MM-kilpailuissa 11:nneksi vuonna 2010, 16:nneksi vuonna 2009 sekä 19:nneksi vuosina 2011 ja 2012. EM-kilpailuissa parin sijoitukset ovat viides vuonna 2009 sekä yhdestoista vuosina 2010 ja 2011. Vuonna 2011 he sijoittuivat esiolympialaisissa kahdeksanneksi.

Lauri Lehtinen edustaa Nyländska Jaktklubbenia ja häntä valmentaa Jan Thorström. Hänen siskonsa Silja Lehtinen on menestynyt purjehtijana Match racing -luokassa. Hänen isänsä Tapio Lehtinen on tunnettu yksinpurjehtija.

## Lähteet

* 
* 

### Viitteet
Olga Virtanen

**Olga Elisabeth Virtanen** (13. lokakuuta 1897 Tampere – 11. syyskuuta 1928 Tampere) oli suomalainen pikajuoksija. Hän paransi kahdesti naisten 100 metrin juoksun Suomen ennätystä. Ensimmäisen kerran 25. heinäkuuta 1915 aikaan 13,6 sekuntia ja toisen kerran 4. elokuuta 1917 aikaan 13,4 sekuntia. Jälkimmäinen aika säilyi Tampereen Pyrinnön seuraennätyksenä 45 vuotta.

Naisten yleisurheilun Suomen-mestaruuskilpailuissa Virtanen voitti 100 metrin juoksun yhteensä seitsemän kerta vuosina 1916–1917 ja 1919–1923. Lisäksi hän saavutti Tampereen Pyrinnön joukkueessa 4 × 100 metrin viestissä SM-kultaa vuonna 1920 ja hopeaa 1922. Vuoden 1923 jälkeen naisten SM-kilpailut lakkautettiin ja seuraavan kerran Suomen-mestaruuksista naiset saivat kilpailla vasta vuonna 1945. Vuosien 1915–1923 aikana Virtanen ei hävinnyt 100 metrillä kenellekään toiselle suomalaisnaiselle.

Virtanen edusti uransa alkuvaiheessa Tampereen Rientoa ja vuodesta 1916 lähtien Tampereen Pyrintöä.

## Lähteet
Veikko Laine (keihäänheittäjä)

**Veikko Olavi Laine** (2. tammikuuta 1934 Oripää – 6. lokakuuta 2022 Turku) oli suomalainen keihäänheittäjä. Hän saavutti Kalevan kisoissa hopeaa vuonna 1958 ja pronssia vuonna 1960. Tukholman EM-kilpailuissa 1958 hän sijoittui karsinnassa 16:nneksi eikä selviytynyt loppukilpailuun. Seuratasolla hän edusti Turun Tovereita. Aikaisempi seura oli Auran Viesti. Hänen ennätyksensä on 78,75&nbsp;m, jonka hän heitti lokakuussa 1959 ja jolla hän sijoittui sillä hetkellä Suomen kaikkien aikojen tilastossa viidenneksi. Laine edusti Suomea kuudessa maaottelussa saavuttaen voiton Suomi-Ruotsi maaottelussa vuonna 1958.

Laine oli ammatiltaan kirjuri. Pohjoismaiden liikennelaitosten keihäänheiton mestariksi hän tuli vuonna 1958. Vapaa-aikanaan Laine ohjasi nuorempia urheilijoita ja harrasti hiihtoa ja kirjallisuutta. Laineen kotikunta oli Turku. 

## Lähteet
*

### Viitteet
Mikaela Fabricius-Bjerre

**Mikaela Fabricius-Bjerre** (o.s. **Lindh**, 17. joulukuuta 1969 Turku – 13. helmikuuta 2023) oli  suomalainen kouluratsastaja. Hän edusti Suomea Lontoon 2012 kesäolympialaisissa.

Lindh voitti vuonna 2011 ruunallaan *Skovlunds Más Guapo* Pohjoismaiden mestaruuden sekä sijoittui EM-kilpailujen henkilökohtaisessa kisassa 24:nneksi ja joukkuekilpailussa seitsemänneksi.

Lindh muutti Tanskaan vuonna 2001 ja piti vuodesta 2004 alkaen Kööpenhaminan lähellä valmennuskeskusta aviomiehensä, kouluratsastaja Poul Fabricius-Bjerren kanssa. Suomessa Lindh edusti Turun Seudun Ratsastajia.

Fabricius-Bjerre kuoli 53-vuotiaana helmikuussa 2023 sairastettuaan syöpää.

## Lähteet

* 

### Viitteet
Eero Jaatinen

**Eero Juhani Jaatinen** (11. tammikuuta 1936 Antrea – 22. lokakuuta 1980 Riihimäki) oli suomalainen keihäänheittäjä, joka sai pronssia Kalevan Kisoissa 1962. Hän edusti Riihimäen Kiskoa ja Riihimäen Pallonlyöjiä.

Eero Jaatisen lajeina olivat keihäs, kiekko, kuula ja moukari, parhaiten hän menestyi keihäänheitossa, jossa hänen paras tuloksensa oli 73,66 m. Vuoden 1962 SM-kisoissa hän heitti silloisen ennätyksensä 73,53 m. Poliisien SM-kilpailuissa Jaatinen oli koko 60-luvun ajan viiden parhaan joukossa ja menestyi parhaiten poliisien PM-kilpailuissa vuonna 1960 sijoituttuaan pronssille. 1950-luvulla hän voitti kaikkiaan 13 SVUL:n Uudenmaan piirin mestaruutta ja teki moukarissa piiriennätyksen 53,80 m vuonna 1955. Kuulantyönnössä hänen paras tuloksensa oli 12,75 m ja kiekonheitossa 42,88 m. Jaatinen pelasi myös pesäpalloa, jossa saavutti nuorten SM-pronssin vuonna 1951. Jaatinen kuului Kiskon yleisurheilujaostoon vuosina 1966–1970.

Jaatinen oli ammatiltaan kaupungin järjestysmies. Jaatisen kotikunta oli Riihimäki.

## Lähteet
* 

### Viitteet
Olavi Varis

**Lauri Olavi Varis**  (s. 23. toukokuuta 1937) on suomalainen keihäänheittäjä, joka sai pronssia Kalevan kisoissa 1963. Hän edusti Pihtiputaan Tuiskua. Hänen ennätyksensä on 79,01 vuodelta 1964.

## Lähteet
Eero Tiusanen

**Eero Tiusanen**  (s. 26. helmikuuta 1943 Hämeenlinna) on suomalainen keihäänheittäjä, joka sijoittui pronssille Kalevan kisoissa 1965 tuloksella 78,94. Hänen ennätyksensä on 80,35. Hän edusti Valkeakosken Hakaa ja Toijalan Vauhtia.

## Lähteet
*
Esa Ålander

**Esa Antero Ålander** (14. lokakuuta 1946 Iisalmi – 10. heinäkuuta 2016) oli suomalainen keihäänheittäjä, joka sijoittui pronssille Kalevan kisoissa 1967, 1968 ja 1970. Hänen ennätyksensä oli 82,56 metriä. Hän edusti urallaan Iisalmen Visaa ja Helsingin Kisa-Veikkoja. Hänellä oli useita maaotteluedustuksia.

## Lähteet
* 

### Viitteet
Emma Kanerva

**Emma Kanerva** (s. 13. heinäkuuta 1985 Mikkeli) on  suomalainen kouluratsastaja.  Hän edusti Suomea kesäolympialaisissa Lontoossa 2012 ja Pariisissa 2024.

Kanerva aloitti ratsastuksen 8-vuotiaana. Vuonna 2006 hän valmistui hevosvalmentajaksi Ypäjän Hevosopistolta.

Kanerva saavutti junioreiden EM-pronssia vuonna 2004. Senioreiden MM-kilpailuissa 2010 hän sijoittui *Sini Spirit* -ratsullaan Grand Prix Freestylessa 22:nneksi ja Grand Prix Specialissa 24:nneksi. Vuonna 2011 hän oli EM-kilpailujen Grand Prix Specialissa 30:s ja joukkuekilpailussa seitsemäs.

Kanerva sijoittui Lontoon olympialaisissa 2012 henkilökohtaisessa kilpailussa 22:nneksi. Hän sijoittui Pariisin olympialaisissa 2024 *Greek Air* -ratsullaan joukkuekilpailussa seitsemänneksi ja ylsi henkilökohtaisessa kilpailussa loppukilpailuun, jossa hän sijoittui 12:nneksi.

Kanerva asuu nykyisin Saksassa ja on työskennellyt muun muassa olympiavoittaja Hubertus Schmidtin tallilla. Hän kilpaili tuolloin *Sini Spiritin* ohella myös Schmidtin entisellä kilparatsulla *Donnellylla*. Schmidtin tallilla Kanerva suoritti myös saksalaisen ratsuttajatutkinnon. Vuonna 2019 Kanerva alkoi työskennellä Reitstall Haddorfissa kilparatsastajana, valmentajana ja ratsuttajana. 

Suomessa Kanerva edustaa Hyvinkään Urheiluratsastajia.

## Arvokilpailut
* 2004 Nuorten EM Aarhus, Tanska, 3., joukkue 8., Atoftens Volanti
* 2010 MM Lexington, USA, 22. GP ja 24. GP Special, Sini Spirit
* 2011 EM Rotterdam, Alankomaat, 20. GP, joukkue 7., Sini Spirit
* 2012 Olympialaiset, Lontoo, Iso-Britannia, 22., Spirit
* 2013 EM Herning, Tanska, 50. Sini Spirit, joukkue 10.
* 2015 EM Aachen, Saksa 65., joukkue 13., Sini Solina
* 2018 MM Tryon, USA, 48. sija, Heartbreaker
* 2018 Nuorten hevosten MM, Ermelo, Alankomaat, 15. sija, Greek Air
* 2021 EM Hagen, Saksa, 26. sija, joukkue 6. sija, Greek Air
* 2022 MM Herning, Tanska, 22. (GP) ja 26. (GPS), joukkue 11. sija, Greek Air
* 2023 EM Riesenbeck, Saksa, 34. sija, joukkue 14. sija, Greek Air
* 2024 Olympialaiset, Pariisi, Ranska, 12. sija, joukkue 7. sija, Greek Air

## Lähteet

* 

### Viitteet
Kutu

**Kutu** eli **kuteminen** on suvullinen lisääntymismenetelmä, jota käyttävät useimmat vesieläimet, kuten kalat ja sammakot. Kuduksi voidaan kutsua myös kutemiseen liittyviä mätimunia.

## Kalojen kutu
Kalat kutevat tiettyyn vuodenaikaan, Suomessa yleensä keväällä, siten että naaras laskee mätimunat sopivaan paikkaan, esimerkiksi kivenkoloon. Sitten koiraat laskevat maitinsa munien päälle hedelmöittääkseen ne. Kutu tapahtuu monesti vesistön virtaavissa osissa, jonne kalat erikseen nousevat kutemaan. Lohikalat ovat tavallisimmin syyskutuisia. Tyynenmerenlohet nousevat usein kudulle vain kerran, minkä jälkeen ne kuolevat. Made kutee tammikuussa jään alle. Kalojen pyynti kudulta on monesti sangen helppoa, ja sitä on saatettu rajoittaa kantojen suojelemiseksi esimerkiksi paikallisin määräyksin.

## Sammakkoeläinten kutu
Myös sammakkoeläimillä on samantapainen kutukäyttäytyminen. 

## Lähteet

## Aiheesta muualla
Pekka Paltila

**Pekka Juhani Paltila** (24. heinäkuuta 1944 Karkku – 10. tammikuuta 2024 Helsinki) oli suomalainen keihäänheittäjä, joka sijoittui pronssille Kalevan kisoissa 1969 tuloksella 80,38 m. Hänen ennätyksensä oli 80,48 m. Hän edusti urallaan Helsingin Poliisi-Voimailijoita ja Pakilan Vetoa. Paltila on haudattu Malmin hautausmaalle Helsinkiin.

## Lähteet
Olavi Kauhanen

**Olavi Kauhanen** (23. kesäkuuta 1926 Äyräpää – 30. joulukuuta 2013 Tampere) oli suomalainen keihäänheittäjä ja lentopalloilija.

Kauhanen voitti keihäänheiton Suomen-mestaruuden vuosina 1956 ja 1959 sekä saavutti SM-hopeaa vuosina 1955 ja 1962. Heinäkuussa 1959 Tampereella hän heitti uransa pisimmän heiton 79,63&nbsp;m, jolla hän sijoittui sillä hetkellä Suomen kaikkien aikojen tilastossa toiseksi. Yhdeksässä maaottelussaan 1954–1959 Kauhanen keräsi viisi voittoa. 

Lentopallossa Kauhanen voitti Suomen-mestaruuden vuosina 1959 ja 1961 Järvensivun Kisan riveissä sekä edusti Suomea MM-kilpailuissa vuonna 1952.

Kauhanen ei kilpaillut olympialaisissa, vaikka oli Melbournen olympiavuonna 1956 Suomen paras keihäänheittäjä. Vaikka hän voitti 1956 Lahdessa Tampereen Pyrinnön väreissä SM-kultaa huipputuloksella 77,35 ja olympiapuvun mitatkin jo otettiin, häntä ei lopulta valittu. Rooman kesäolympialaisiin 1960 vuotta aikaisemmin ennätyksensä heittänyttä Kauhasta ei valittu, koska hän edusti tuolloin TUL:n jäsenseuraa Tampereen Kisa-Tovereita. 

Ikämiehenä vuonna 1966 hän teki M40-sarjan ME:n 72,88, ja vielä 45-vuotiaana hän heitti 64,68. Syyskuun 13. päivänä 1959 hän teki harvinaisen tempun voittaessaan TUL:n keihäsmestaruuden ja Suomen lentopallomestaruuden samana päivänä.

Olavi Kauhanen toimi TUL:n keihäsvalmentajana vuosina 1959–1976.

Kauhanen työskenteli palomiehenä ja eläköityi palomestarina Tampereen palokunnasta. Hän kuoli Tampereella 87-vuotiaana 30. joulukuuta 2013.

## Lähteet
* 
* 
* 

### Viitteet
Hagos Gebrhiwet

**Hagos Gebrhiwet** (s. 11. toukokuuta 1994) on etiopialainen kestävyysjuoksija.

Gebrhivet sijoittui Villeneuve d'Ascqin alle 18-vuotiaiden MM-kilpailuissa 2011 viidenneksi 3&nbsp;000&nbsp;metrin juoksussa. Hän oli maastojuoksun Afrikan-mestaruuskilpailuissa Kapkaupungissa 2012 alle 20-vuotiaiden kahdeksalla kilometrillä neljäs. Hän juoksi nuorten maailmanennätykset viiden kilometrin katujuoksussa 13.14 Carlsbadissa 1. huhtikuuta 2012 ja 5&nbsp;000&nbsp;metrillä 12.47,53 Saint-Denis'sä 6. heinäkuuta 2012. Lontoon olympialaisissa hän sijoittui 5&nbsp;000 metrillä 11:nneksi.

Gebrhivet juoksi 3&nbsp;000 metrin sisäratojen nuorten maailmanennätyksen 7.32,87 Bostonissa 2. helmikuuta 2013. Hän voitti maastojuoksun alle 20-vuotiaiden maailmanmestaruuden Bydgoszczissa sekä henkilökohtaisessa että joukkuekilpailussa. Moskovan MM-kilpailuissa hän sai 5&nbsp;000 metrillä hopeaa ajalla 13.27,26. Hän sijoittui Sopotin MM-hallikilpailuissa 2014 3&nbsp;000&nbsp;metrillä viidenneksi.

Gebrhiwet sijoittui Guiyangin maastojuoksun MM-kilpailuissa 2015 neljänneksi ja voitti kultaa joukkuekilpailussa. Pekingin MM-kilpailuissa 2015 hän sai pronssia 5&nbsp;000&nbsp;metrillä ajalla 13.51,86. Rio de Janeiron olympialaisissa 2016 hän saavutti samalla matkalla niin ikään pronssia ajalla 13.04,35. Hän sijoittui Birminghamin MM-hallikilpailuissa 2018 3&nbsp;000&nbsp;metrillä neljänneksi. Dohan MM-kilpailuissa 2019 hän oli 10&nbsp;000&nbsp;metrillä yhdeksäs ja  Budapestin MM-kilpailuissa 2023 5&nbsp;000&nbsp;metrillä kuudes. Maantiejuoksun MM-kilpailuissa Riiassa 2023 Gebrhiwet voitti kultaa 5 kilometrin matkalla. Accran Afrikan kisoissa 2024 hän voitti kultaa 5&nbsp;000&nbsp;metrillä ajalla 13.38,12. Pariisin olympialaisissa hän sijoittui samalla matkalla viidenneksi ja 2025 Tokion MM-kilpailuissa 13:nneksi.

Gebrhiwet on voittanut Timanttiliigassa yhdeksän kilpailua 5&nbsp;000&nbsp;metrillä, joista yksi oli Zürichissä käyty finaali 2016, ja kaksi kilpailua 3&nbsp;000&nbsp;metrillä.

## Henkilökohtaiset ennätykset
### Ulkoradat

### Sisäradat

**NR** = maan (Etiopian) ennätys

## Lähteet
Lars Avellan

**Lars Torsten Runar Avellan** (s. 14. kesäkuuta 1948) on suomalainen keihäänheittäjä, joka sijoittui hopealle Kalevan Kisoissa 1970. Hänen ennätyksensä on 82,84. Hän edusti HIFK:ta.

## Kausien parhaat heitot

* 1966 69,50 Helsinki 29.8.
* 1967 73,52 Tartto 23.9.
* 1968 66,40 Helsinki 7.10.
* 1969 74,70 Helsinki 16.6.
* 1970 82,68 Helsinki 30.6.
***1971 82,84 Helsinki 9.5.**
* 1972 78,44 Helsinki 8.6.
* 1973 77,08 Hyvinkää 12.8.
* 1974 80,88 Helsinki 1.8.

## Lähteet
*
Jorma Jaakola

**Jorma Kalevi Jaakola** (s. 13. kesäkuuta 1950 Vihanti) on suomalainen keihäänheittäjä, joka sijoittui pronssille Kalevan kisoissa 1971 ja 1974. Hänen ennätyksensä on 90,86 vuodelta 1976. Häntä valmensi Lauri Immonen. Hän osallistui Helsingin 1971 ja Rooman 1974 EM-kisoihin sekä Montrealin 1976 olympialaisiin.

## Lähteet
*
Kari Ihalainen

**Kari Kalevi Ihalainen** (s. 24. heinäkuuta 1954 Hankasalmi) on suomalainen yleisurheiluvalmentaja ja entinen keihäänheittäjä. Hän on toiminut muun muassa MM-pronssimitalisti Breaux Greerin, Esko Mikkolan ja naisten Suomen ennätyksen haltija Paula Tarvaisen henkilökohtaisena valmentajana sekä Suomen ja Etelä-Korean keihäänheiton lajivalmentajana. Omalla heittourallaan hän sijoittui parhaimmillaan pronssille Kalevan kisoissa 1984 tuloksella 83,84. Hänellä on viisi maaotteluedustusta.

## Lähteet
*
*
*
Miksi Suomi on Suomi

**Miksi Suomi on Suomi** on Tommi Uschanovin vuonna 2012 julkaistu kirja. Kirja käsittelee piirteitä, joilta osin Suomi eroaa muista maista.

Kirja on osa löyhää trilogiaa, johon kuuluvat lisäksi teokset *[[Mikä vasemmistoa vaivaa?]]* (2008) ja *[[Suuri kaalihuijaus]]* (2010).

## Lähteet
Keb’ Mo’

**Keb’ Mo’**, oikealta nimeltään **Kevin Moore**, (s. 3. lokakuuta 1951 Los Angeles, Kalifornia) on yhdysvaltalainen bluesia esittävä laulaja-lauluntekijä ja kitaristi. Hän on saanut huomattavia vaikutteita Robert Johnsonin tyylistä. Hän on tehnyt yhteistyötä muiden muassa Papa John Creachin ja Monk Higginsin kanssa. Hänelle on myönnetty kolme Grammy-palkintoa kategoriassa *Contemporary Blues Album* vuosina 1997, 1999 ja 2005.

## Albumit
* *[[Keb’ Mo’ (albumi)|Keb’ Mo’]]* (1994)
* *[[Just Like You (Keb’ Mo’ -albumi)|Just Like You]]* (1996)
* *[[Slow Down (albumi)|Slow Down]]* (1998)
* *[[The Door]]* (2000)
* *[[Big Wide Grin]]* (2001)
* *[[Keep It Simple]]* (2004)
* *[[Peace... Back by Popular Demand]]* (2004)
* *[[Suitcase]]* (2006)
* *[[Live & Mo’]]* (2009)
* *[[The Reflection]]* (2011)

## Lähteet

## Aiheesta muualla
Harmaalintuhaukka

**Harmaalintuhaukka** (*Accipiter poliocephalus*) on  haukkojen heimoon kuuluva lintu. Sitä tavataan Indonesiassa ja Papua-Uudessa-Guineassa.

Vaikka sen esiintymisalue on suppeahko, sitä ei kuitenkaan pidetä vaarantuneena.

Se on kevytrakenteinen ja keskikokoinen lintu. Väritykseltään se on päältä harmaa, vaaleampi päästä ja kaulasta, siivet ovat tummat, alapuoli pääosin valkoinen. Jalat ja vahanahka ovat oranssinpunaiset. Sen pituus on 30–38 cm, ja naaras on koirasta suurempi.  Se elää metsissä, metsän laitamilla ja nuoressa kasvustossa. Se syö pieniä matelijoita ja hyönteisiä.

Se rakentaa pesän suuriin puihin alustalle, joka on koottu risuista ja lehdistä.

## Lähteet

## Aiheesta muualla
*
Lampi (täsmennyssivu)

**Lampi** voi tarkoittaa seuraavia:
__NOTOC__
* lampi, järveä pienempi makeanveden allas

## Paikannimi

* Lámpi, entinen kunta Réthymnon alueyksikössä Kreetalla, Kreikassa
* Lampi, lampi Ähtärin Peränteellä
* Lampi, järvi Kirkkonummella lähellä Kurkistoa

## Sukunimi
Lampi on seuraavien suomalaisten tunnettujen henkilöiden sukunimi:
* Ahti Lampi (s. 1938), tanssimuusikko ja iskelmälaulaja
* Ahti Lampi (s. 1991), pöytäjääkiekkoilija
* Anna-Leena Lampi (Kristoduli, 1945–2020), ortodoksinen nunna ja kirjailija 
* Heikki Lampi (s. 1957), jalkapalloilija
* Heimo Lampi (1920–1998), juristi, taistelulentäjä, Kouvolan hovioikeuden presidentti, korkeimman oikeuden jäsen
* Iida Lampi, pesäpalloilija ja kahvilayrittäjä
* Jussi Lampi (s. 1961), näyttelijä
* Kaarlo Lampi (ent. *Lagerström*, 1899–1966), teollisuusneuvos, toimi SOK:n johdossa
* Klaus Lampi (1929–2004), kilpasoutaja
* Lasse Lampi (s. 1951), ralliautoilija
* Mandi Lampi (esiintyjänimi *Mandi*, 1988–2008), näyttelijä ja laulaja
* Marja Lampi, tietokirjailija ja dokumentaristi
* Marra Lampi (1948–2021), kuvataiteilija, taidekriitikko ja -opettaja
* Matti Lampi (s. 1947), taidemaalari
* Mikko Lampi (s. 1952), jalkapalloilija
* Nestori Lampi (1911–1967), näyttelijä
* Nils Lampi (s. 1948), liikemies, diplomiekonomi ja Ålandsbankenin puheenjohtaja
* Veli Lampi (s. 1984), jalkapalloilija, Mikko Lammen poika
* Vilho Lampi (1898–1936), taidemaalari

### Entinen nimi tai nimen osa
* Ester Viljanen-Lampi (1903–1967), näytelmäkirjailija
* Elsa Vanhala (o.s. *Lampi*), *lotta Lunkreenin* esikuva laulussa "Eldankajärven jää"
* Sanna Kullberg (o.s. *Lampi*, s. 1975), kestävyysjuoksija

## Katso myös
* Lammi
* Lamppi
Jukka Miettinen

**Jukka Sakari Miettinen** (s. 17. maaliskuuta 1954 Karttula) on suomalainen keihäänheittäjä, joka sijoittui pronssille Kalevan kisoissa 1983 Porissa tuloksella 80,26. Hän jäi Aimo Ahon hopeatuloksesta 30 cm. Kalevan kisoissa 1988 Hämeenlinnassa Miettinen sijoittui kuudenneksi. Hänen ennätyksensä on 85,46 metriä vuodelta 1983. Hänellä ei ollut valmentajaa. Miettinen edusti urallaan Karttulan Urheilijoita ja Helsingin Kisa-Veikkoja.

## Lähteet
*
Yki Laine

**Yki Yrjö Erkki Laine** (s. 16. toukokuuta 1965 Vaasa) on suomalainen keihäänheittäjä, joka sijoittui pronssille Kalevan kisoissa 1986 tuloksella 76,12. Vuonna 1991 hän voitti avoimen Australian mestaruuden. Laineen ennätys on 79,70&nbsp;m vuodelta 1989. Hänellä on kaksi aikuisten maaotteluedustusta ja useita Suomen mestaruusmitaleja nuorten sarjoissa.

Laine edusti aluksi Lahden Ahkeraa sittemmin Heinolan Iskua ja häntä valmensivat Erkki Paakkinen ja Leo Pusa.

Hänen poikansa on keihäänheittäjä Topias Laine.

## Lähteet
* 

### Viitteet
Medisoft

**Medisoft** on suomalainen tavaramerkki. Medisoft-tuotesarjaan kuuluu tuotteita käsien desinfiointiin ja ihonhoitoon sekä kuluttajille että ammattikäyttöön (teollisuus, terveydenhuolto). Osa tuotteista on saanut Allergia- ja Astmaliiton Allergiatunnuksen käyttöoikeuden. Tuotteiden valmistaja on Oy Transmeri Ab.

## Lähteet
* Medisoftin kotisivut
* Transmerin kotisivut
Henrik Harpestreng

**Henrik Harpestreng** (myös *Harpestraeng* tai *Harpestræng*; k. 1244) oli tanskalainen kaniikki ja Tanskan ja Pohjoismaiden ensimmäinen tunnettu lääkäri. Tiedot hänestä rajoittuvat lähinnä mainintaan, että hän oli "Medicus et Canonicus Roschildensis" ('roskildeläinen lääkäri ja kaniikki'). Hän toimi todennäköisesti kuningas Erik IV Plovpenningin lääkärinä.

Henrik on todennäköisesti sama henkilö kuin Henricus Dacus, joka on kirjoittanut teoksen *De simpliciubus*. Hän on kirjoittanut myös teoksen *Liber Herbarum*. Nämä molemmat ovat latinankielisiä, mutta myöhemmin hän kirjoitti tanskaksi.

Naantalin birgittalaisluostarissa oli käytössä vuodesta 1440 alkaen sinne Vadstenan emoluostarista toimitettu sairaanhoidon ohjeeksi laadittu "nadhen dals closters book" (*Naantalin luostarin kirja*), jonka tiedot ovat pitkälti peräisin Harpestrengiltä.

## Lähteet
* Dansk biografisk leksikon på Dansk biografisk leksikon, Projekt Runeberg
* Henrik Harpestrengs Danske Laegebog, Christian Molbechin julkaisu vuodelta 1826 Google Booksissa

### Viitteet

## Aiheesta muualla
* Henrik Harpestrengs Liber Herbarum (ca. 1300) online på Det Kongelige Bibliotek
Paul Jennings Hill

**Paul Jennings Hill** (6. helmikuuta 1954 – 3. syyskuuta 2003) oli yhdysvaltalainen murhaaja. Hän oli entinen presbyteerinen pappi ja abortin vastustaja. Hän ampui vuonna 1994 tohtori John Bayard Brittonin ja tämän henkivartijan, James Herman Barrettin, kun nämä olivat ajamassa aborttiklinikalle Pensacolassa, Floridassa vuonna 1994. Barrettin 68-vuotias vaimo June haavoittui myös iskussa. Hill oli aiemmin osoittanut klinikan edustalla säännöllisesti mieltään. Hill oli vuonna 1993 ekskommunikoitu, sillä hän oli asettunut julkisuudessa puolustamaan aborttilääkäreiden murhia.

Oikeudessa Hill piti tekoaan oikeutettuna, sillä hänen tarkoituksensa oli estää tulevia abortteja, joita hän piti syntymättömien lasten murhina. Hill sai kuolemantuomion. Hän katsoi joutuvansa marttyyriksi ja odotti palkkiota taivaassa. Hänet teloitettiin myrkkyruiskeella, ja hänestä tuli näin ensimmäinen aborttiklinikan lääkärin surmaamisesta teloitettu henkilö.

Viimeisillä sanoillaan Hill esitti abortin vastustajille kehotuksen jatkaa abortin vastaista taisteluaan.

## Lähteet
Füssen

**Füssen** on kaupunki Baijerissa Saksassa Ostallgäun piirikunnassa viiden kilometrin päässä Itävallan rajasta. Kaupungin pinta-ala on 43,51 neliökilometriä ja vuoden 2020 lopussa kaupungissa asui 15&nbsp;538 asukasta. Pormestarina toimii Maximilian Eichstetter. Kaupungin vaakunassa on kolmen jalan muodostama triskele.

Kaupungin alueella on ollut asutusta jo roomalaiskaudella ja jo 800-luvulla sinne rakennettiin benediktiiniluostari.

Kaupunki on tunnettu romanttisen tien päätepysäkkinä ja maailmankuulut linnat Neuschwanstein ja Schloss Hohenschwangau sijaitsevat kaupungin läheisyydessä. Kaupunki tunnetaan Saksassa myös jääkiekkojoukkuestaan; EV Füssen.

## Lähteet

## Aiheesta muualla

* Kaupungin viralliset sivut
Kaisaniemi (Ylivieska)

**Kaisaniemi** on Ylivieskan kaupunginosa. Se sijaitsee noin kaksi kilometriä kaupungin keskustaajamasta, kantatien 86 länsipuolella. 

Alueen asutus koostuu omakoti-, rivi- ja kerrostaloista. Palveluja alueella on muun muassa kesäkuussa 2011 avattu Sale-ketjun lähikauppa.

## Lähteet
Mario Joseph Conti

**Mario Joseph Conti** (20. maaliskuuta 1934 Elgin – 8. marraskuuta 2022 Glasgow) oli skotlantilainen roomalaiskatolinen arkkipiispa. Hänet vihki papiksi Luigi Traglia Aberdeenin hiippakuntaan 26. lokakuuta 1958. Hänet nimitettiin saman hiippakunnan johtoon 28. helmikuuta 1977, ja piispaksi vihkiminen seurasi 3. toukokuuta. Pääkonsekraattorina toimi Gordon Joseph Gray, jota avustivat Stephen McGill ja Colin Aloysius MacPherson. 

Conti sai 15. tammikuuta 2002 nimityksen Glasgowin arkkipiispaksi, jona hän toimi, kunnes jäi eläkkeelle 24. heinäkuuta 2012.

## Lähteet
Jääkiekko talviolympialaisissa 2010 – naisten karsinnat

**Jääkiekon naisten olympiakarsinnat** vuoden 2010 Vancouverin turnaukseen aloitettiin syyskuussa 2008. Karsintojen kautta turnaukseen selviytyivät Slovakia ja Kiina.

## Karsinnat läpäisseet joukkueet

## Ensimmäinen kierros
### Lohko A

Ottelujen alkamisajat paikallisia aikoja (UTC+1)

### Lohko B

Ottelujen alkamisajat paikallisia aikoja (UTC+2)

## Toinen kierros
### Lohko C

Ottelujen alkamisajat paikallisia aikoja (UTC+1)

### Lohko D

Ottelujen alkamisajat paikallisia aikoja (UTC+8)

## Karsiutuneiden lopulliset olympiasijoitukset

Sijoituksilla oli merkitystä IIHF:n maailmanrankingiin vuodeksi 2010.

## Lähteet

* A-lohkon tulokset IIHF:n sivuilla 
* B-lohkon tulokset IIHF:n sivuilla 
* C-lohkon tulokset IIHF:n sivuilla 
* D-lohkon tulokset IIHF:n sivuilla 

## Aiheesta muualla
* Iltasanomat: Bulgaria hävisi Slovakialle niukasti 82-0 naisten lätkässä (9.9.2008)
Philip Tartaglia

**Philip Tartaglia** (11. tammikuuta 1951 Glasgow – 13. tammikuuta 2021) oli skotlantilainen roomalaiskatolinen arkkipiispa. Hänet vihittiin papiksi Glasgowin arkkihiippakuntaan 30. kesäkuuta 1975 ja nimitettiin Paisleyn hiippakunnan johtoon 13. syyskuuta 2005. Piispaksi vihkiminen seurasi 20. marraskuuta. Pääkonsekraattorina toimi Mario Joseph Conti, jota avustivat Raymond Leo Burke ja John Aloysius Mone.

24. heinäkuuta 2012 Tartaglia sai nimityksen Glasgowin arkkipiispaksi.

## Lähteet
Cyr-Nestor Yapaupa

**Cyr-Nestor Yapaupa** (s. 26. helmikuuta 1970 Bangassou) on keskiafrikkalainen roomalaiskatolinen piispa. Hänet vihittiin papiksi Bangassoun hiippakuntaan 18. maaliskuuta 2001 ja inkardinoitiin Alindaon hiippakuntaan 18. joulukuuta 2004.

Yapaupa sai 14. toukokuuta 2012 nimityksen Alindaon koadjuuttoripiispaksi. Piispaksi konsekroinnin suoritti 22. heinäkuuta Fernando Filoni, jota avustivat Jude Thaddeus Okolo ja Edouard Mathos.

## Lähteet
HMS Wolverine (1910)

**HMS Wolverine** oli Britannian kuninkaallisen laivaston Beagle-luokan hävittäjä, joka palveli ensimmäisessä maailmansodassa.

## Valmistus

Alus tilattiin osana vuosien 1908-1909 laivasto-ohjelmaa Cammell Laird and Companyltä Birkenheadistä, missä köli laskettiin 26. huhtikuuta 1909. Alus laskettiin vesille 15. tammikuuta 1910 ja valmistui vielä samana vuonna syyskuussa.

## Palvelus
Valmistuttaan alus liitettiin 1. hävittäjälaivueeseen, josta se siirrettiin 5. hävittäjälaivueeseen vuonna 1911. Laivueensa mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus upposi 12. joulukuuta 1917 kolaroituaan sluuppi *[[HMS Rosemary]]n* kanssa Lough Foylessa.

## Lähteet
*
*
*

### Viitteet
John Dramani Mahama

**John Dramani Mahama** (s. 29. marraskuuta 1958 Damongo, Ghana) on ghanalainen poliitikko, joka valitttiin presidentiksi vuonna 2025. Aikaisemmin hän toimi presidenttinä vuosina 2012–2017. Tällöin hän nousi presidentiksi John Atta Millsin kuoleman jälkeen oltuaan tätä ennen maan varapresidentti. Hän voitti vuoden 2012 vaalit pienellä marginaalilla, Mahama sai äänistä 50,7 prosenttia ja oppositiojohtaja Nana Akufo-Addo 47,74 prosenttia.

Ennen poliittista uraansa John Mahama opiskeli ulkomailla, muun muassa Moskovassa, ja työskenteli Japanin suurlähetystössä Accrassa, sekä kansalaisjärjestö Plan Internationalin palveluksessa. Hänestä tuli kansanedustaja vuonna 1996, ja hän toimi myös maansa viestintäministerinä ja edustajana Afrikan parlamentissa.

Presidenttikaudellaan John Mahama  sai lisänimen "Sähkökatkomies", sillä maassa oli usein sähkökatkoja. Ensimmäisellä presidenttikaudellaan Mahaman hallitus ei pystynyt samaan takaisin 51,2 miljoonaa cediä (11,7 miljoonaa US dollaria), jotka hallitus on maksanut hallitsevan NDC-puolueen rahoittajalle, vaikka korkein oikeus päätti jo vuonna 2014, että maksu oli perustuslain vastainen.

Vuonna 2016 John Mahamaa syytettiin lahjonnasta ja korruptiosta sen jälkeen, kun tutkiva toimittaja kertoi hänen ottaneen vastaan 100 000 dollarin arvoisen auton burkinafasolaiselta urakoitsijalta Djibril Kanazoelta.

Joulukuussa 2024 John Mahama voitti presidentinvaalit ja hänet nimitettiin kolmannen kerran Ghanan presidentiksi 7. tammikuuta 2025.

## Lähteet

## Aiheesta muualla
Espoon Bembölen FK-rata

**Bembölen FK-rata** on karting-rata Uudellamaalla Espoon kaupungissa. Rata sijaitsee Kellonummen hautausmaan läheisyydessä Vanha-Espoossa ja on  Espoon UA:n käyttöön ja hallintaan rata siirtyi 1970-luvulla. Viisikymmentä vuotta vanhat autourheiluseurat Espoon Urheiluautoilijat ry ja Tapiolan Urheiluautoilijat ry perustivat yhdessä uuden yhteisen seuran Espoo Motorsport Club ry:n (EMSC) ja samalla lopettivat kumpikin autourheiluseuransa. EMSC hallinnoi ja ylläpitää radan toimintaa. Bembölen FK-rata on suomen vanhin asfaltoitu ulkokartingrata. Se oli käyttökunnossa 1963 ja lopullisesti valmistui vuonna 1965. Rata on avoinna huhtikuusta syyskuuhun ma, ti ja ke klo 17.00-20.00.

## Rata-info
Bembölen FK-rata 
*Ajosuunta: myötäpäivään
*Radan pituus 620 m
*Radan leveys: 7 m

## Lähteet

## Aiheesta muualla
*EMSC - Bembölen rata
HMS Grampus (1910)

**HMS Grampus** (alkuperäiseltä nimeltään *HMS Nautilus*) oli Britannian kuninkaallisen laivaston Beagle-luokan hävittäjä, joka palveli ensimmäisessä maailmansodassa.

## Valmistus

Alus tilattiin osana vuosien 1908-1909 laivasto-ohjelmaa Thames Shipbuilding and Engineering Companyltä Bow Creekistä, missä köli laskettiin 14. huhtikuuta 1909. Alus laskettiin vesille 30. maaliskuuta 1910 nimellä *HMS Nautilus* ja valmistui syyskuussa 1911.

## Palvelus
Valmistuttuaan alus liitettiin 1. hävittäjälaivueeseen, josta se siirrettiin 5. hävittäjälaivueeseen vuonna 1911. Laivueensa mukana  alus siirtyi Välimerelle. Aluksen nimeksi vaihdettiin 16. joulukuuta 1913 *HMS Grampus*. Alus myytiin romutettavaksi 21. syyskuuta 1920.

## Lähteet
*
*
*

### Viitteet
Marko Hyytiäinen

**Marko Juhani Hyytiäinen** (s. 27. marraskuuta 1966 Lahti) on suomalainen keihäänheittäjä, joka sijoittui pronssille Kalevan kisoissa 1990 tuloksella 81,02 sekä  Kalevan kisoissa 1989 tuloksella 77,08.  Hänen ennätyksensä on 83,40. Hänellä on useita maaotteluedustuksia ja hän osallistui Splitin EM-kilpailuihin vuonna 1990 karsiutuen finaalista. Valmentajana hänellä oli Risto Korja. Hän edusti Helsingin Kisa-Veikkoja.

## Lähteet
*
Yun Chi-ho

**Yun Chi-ho** (, 1864 tai 1865 –1945) oli korealainen itsenäisyysaktivisti, poliitikko ja opettaja. Hän on Etelä-Korean neljännen presidentin Yun Bo-seonin setä.

## Aiheesta muualla

* Yun Chi-ho 
*  Emory University, Yun Ch'i-ho papers, 1883-1943 
* The collected letters of Yun Tchi Ho
Lellelle

**Lellelle** on Pirkka-Pekka Peteliuksen esittämä vuonna 1985 levytetty kappale. Se on käännöskappale brittiläisen Typically Tropical -yhtyeen tekemästä kappaleesta *Barbados*. 

Kappale julkaistiin singlenä kappaleen *[[Tra la la]]* kanssa sekä samana vuonna ilmestyneellä albumilla *[[Pimpparauta (albumi)|Pimpparauta]]*.

Suomenkielisen käännöksen kappaleeseen on tehnyt Pirkka-Pekka Petelius. Kappaleen on tuottanut Pedro Hietanen, joka soittaa myös kappaleessa syntetisaattoria. Taustakuorossa laulaa Pave Maijanen, sähkökitaraa soittaa Janne Louhivuori, bassoa Harri Merilahti ja rumpuja Hannu ”Hande” Lemola. 

## Kappale
Kappale kertoo miehestä, joka matkustaa Helsingistä Kuopioon lentokoneella tapaamaan tyttöä nimeltä Lelle. Alkuperäisessä kappaleessa esiintyvä Coconut Airways on Peteliuksen käännöksessä savolainen *Kalakukko Airways* -niminen lentokone.

Kappaleen alussa Petelius esittää esipuheen savon murretta puhuvana lentokapteeni Hujasena. Hujanen huomauttaa matkustajille muun muassa turvavyön käytöstä, ja että matkustajat eivät polttelisi tupakkaa, ennen kuin lentokone on ilmassa.

## Katso myös
* Lentävä kalakukko

## Lähteet
Reunalla

**Reunalla** tarkoittaa seuraavia asioita:

* *[[Reunalla (vuoden 1997 elokuva)|Reunalla]]* (*The Edge*), yhdysvaltalainen elokuva vuodelta 1997
* *[[Reunalla (vuoden 2012 elokuva)|Reunalla]]* (*Man on a Ledge*), yhdysvaltalainen elokuva vuodelta 2012
* *[[Reunalla (romaani)|Reunalla]]* (*Transgressions*), Sarah Dunantin romaani
* ”Reunalla” tai ”Reunallat”, Apulannan kappale.
Eero Heikkinen

**Eero Matias Heikkinen** (s. 22. heinäkuuta 1955 Kestilä) on suomalainen keihäänheittäjä, joka sijoittui pronssille Kalevan kisoissa 1988 tuloksella 76,14 m. Hänen ennätyksensä vanhalla keihäsmallilla oli 82,12 m vuodelta 1985 ja uudella keihäsmallilla hän heitti parhaimmillaan 79,46 m vuonna 1987. Hän edusti urallaan Kestilän Kisa-Veikkoja, Vaalan Karhua ja Nivalan Urheilijoita. Hänellä on myös maaotteluedustus.

## Lähteet
*
Arto Manninen

**Arto Johannes Manninen** (s. 2. tammikuuta 1962 Kannus) on suomalainen keihäänheittäjä, joka sijoittui hopealle Kalevan kisoissa 1987. Hänellä on maaotteluedustus Tukholmassa, jossa hän sijoittui viidenneksi ennätystuloksellaan 78,78. Vanhalla keihäsmallilla hän heitti ennätyksekseen 85,62 Raahessa elokuussa 1983.

## Lähteet
*
Anthony Davis

**Anthony Davis** voi viitata seuraaviin henkilöihin:
*Anthony Davis, yhdysvaltalainen koripalloilija
*Anthony Davis, yhdysvaltalainen koripalloilija
*Anthony Davis, vuonna 1952 syntynyt amerikkalaisen jalkapallon pelaaja
*Anthony Davis, vuonna 1980 syntynyt amerikkalaisen jalkapallon pelaaja
*Anthony Davis, vuonna 1982 syntynyt amerikkalaisen jalkapallon pelaaja
*Anthony Davis, vuonna 1989 syntynyt amerikkalaisen jalkapallon pelaaja
*Anthony Davis, englantilainen kriketinpelaaja
*Anthony Davis, yhdysvaltalainen säveltäjä ja jazzpianisti
*Anthony Davis, englantilainen koomikko
*Anthony Davis, eli Ant, yhdysvaltalainen hip hop -tuottaja
*Anthony Davis, eli Beenie Man, jamaikalainen reggae- ja dancehall-muusikko
Jouko Rantanen

**Jouko Oskari Rantanen** (27. huhtikuuta 1932 Hämeenlinna – 15. lokakuuta 2006) oli suomalainen keihäänheittäjä. Hän voitti SM-kultaa Kalevan kisoissa 1955 tuloksella 74,93 m.Hän edusti Tampereen Kisatovereita. Hänellä on maaotteluedustus Helsingistä vuodelta 1955, jolloin hän sijoittui toiseksi.

Rantasen uraan tuli vakava keskeytys hänen katkaistessa jalkansa kesällä 1951. Hän pääsi jatkamaan uraansa kaudella kaudella 1953, jolloin parhaaksi tulokseksi jäi 68,62 m. Hän teki ennätyksensä vuonna 1966 tuloksella  75,88 m. 

## Lähteet